
NÁVRHY
Výbor pre občianske slobody, spravodlivosť a vnútorné veci vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto návrhy:
[bookmark: restart]1.	víta vyhlásenie Dvora audítorov, že operácie súvisiace s ročnou účtovnou závierkou Agentúry Európskej únie pre justičnú spoluprácu v trestných veciach (Eurojust) za rozpočtový rok 2022 sú zo všetkých významných hľadísk zákonné a správne;
2.	berie na vedomie priebežnú pripomienku z roku 2020 o zákonnosti a správnosti operácií na základe podpísania rámcovej zmluvy s jednou spoločnosťou o lízingu vozidiel, ktorá viedla k neoprávnenej platbe vo výške 59 281 EUR za vykazované obdobie; konštatuje, že platnosť zmluvy má uplynúť v roku 2024 a že na základe tejto rámcovej zmluvy boli uzavreté všetky následné osobitné zmluvy; vyzýva Eurojust, aby sa touto pripomienkou v plnej miere zaoberal vykonaním všetkých odporúčaní Dvora audítorov a informoval orgán udeľujúci absolutórium o dosiahnutých výsledkoch;
3.	ďalej berie na vedomie pripomienku Dvora audítorov, že Eurojust nedodržal lehoty na platby stanovené v článku 116 nariadenia o rozpočtových pravidlách; berie na vedomie reakciu Eurojustu, ktorý sa v tomto období adaptoval na nový rozpočtový a finančný systém SUMMA, ktorý bol v pilotnej fáze, čo spôsobilo oneskorenia a technické ťažkosti pri spracovaní transakcií; pripomína, že prenesené rozpočtové prostriedky v Eurojuste sú výrazne pod prahovými úrovňami;
4.	víta skutočnosť, že počet prípadov, ktoré spracúva Eurojust, sa neustále zvyšuje, v roku 2022 o 14 % a že sa zorganizovalo 528 koordinačných zasadnutí a 22 koordinačných centier a že Eurojust podporil 265 spoločných vyšetrovacích tímov, uľahčil vykonanie 1262 európskych zatykačov a umožnil použitie 5415 európskych vyšetrovacích príkazov; konštatuje, že prípady, ktorými sa Eurojust zaoberal v roku 2022, sa týkali viac ako trojnásobného počtu obetí v porovnaní s rokom 2021; 
5.	oceňuje nadnárodnú spoluprácu medzi justičnými orgánmi uľahčenú Eurojustom a úzku spoluprácu so všetkými aktérmi v reťazci trestného súdnictva, ktorá prispela k zatknutiu viac ako 4 000 podozrivých osôb, zaisteniu a zmrazeniu aktív pochádzajúcich z trestnej činnosti v hodnote takmer 3 miliardy EUR a k zaisteniu drog v hodnote takmer 12 miliárd EUR;
6.	berie na vedomie rýchlu reakciu na ruskú inváziu na Ukrajinu, keď mandát Eurojustu bol rozšírený tak, aby zahŕňal uchovávanie, analýzu a ukladanie dôkazov týkajúcich sa najzávažnejších medzinárodných trestných činov a vytvorenie justičnej databázy na zhromažďovanie a analýzu dôkazov najzávažnejších medzinárodných trestných činov;
7.	víta úsilie Eurojustu o podporu digitalizácie justície a zavedenie nového systému správy prípadov Eurojustu; 
8.	víta pokračujúcu spoluprácu medzi Eurojustom a inými agentúrami v oblasti SVV a inými zainteresovanými stranami; 14 prípadov otvorených s Európskou prokuratúrou (EPPO) a úzku spoluprácu s Európskym úradom pre boj proti podvodom (OLAF), Agentúrou Európskej únie pre spoluprácu v oblasti presadzovania práva (Europol), európskym dozorným úradníkom pre ochranu údajov (EDPS), eu-LISA, a že Eurojust pokračoval v spolupráci s Európskou justičnou sieťou, pričom v roku 2021 bolo sieti postúpených 44 prípadov; ďalej víta zvýšenie počtu kontaktných miest Eurojustu na viac ako 60 krajín;

<FootprintIntro>Počas prípravy stanoviska spravodajcovi poskytli informácie tieto subjekty alebo osoby:</FootprintIntro>
	Subjekt a/alebo osoba

	European Union Agency for Criminal Justice Cooperation (Eurojust)



The list above is drawn up under the exclusive responsibility of the rapporteur.

